
9.
Előterjesztés Szentendre településképi rendeletének a reklámhordozók és reklámhordozót tartó berendezések elhelyezhetőségére vonatkozó szabályok bevezetése érdekében történő módosításának elindításáról

 
Előadó: Fülöp Zsolt polgármester
Szentendre Város Önkormányzat Képviselő-testületének

156/2026. (IX.24.) Kt. sz. határozata:

Szentendre Város Önkormányzat Képviselő-testülete úgy dönt, hogy a város településképi rendeletét az alábbiakban felsorolt témakörökre vonatkozóan módosítani kívánja:

1. Szentendre Város Településképi Rendeletének módosítását a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet tartalmi követelményeinek megfelelően az alábbi témakörökre vonatkozóan el kívánja készíttetni:
· a reklámhordozók és reklámhordozót tartó berendezések elhelyezhetőségére vonatkozó szabályok bevezetése;

· Szentendre Város Településképi Rendelete 1. mellékletének - a helyi egyedi védelem alatt álló helyi emlékek nyilvántartásának karbantartása alapján történő -aktualizálása;

· az elmúlt évek során összegyűjtött, javítani kívánt szövegrészek átvezetése. 

2. Felkéri a Főépítészt, hogy Szentendre Város Településképi Rendelete módosításának tervezetét a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet tartalmi követelményeinek megfelelően készítse el. 
Felelős: Polgármester
Határidő: azonnal

Végrehajtásért közvetlenül felelős: Főépítészi Kabinet

K. m. f.

Fülöp Zsolt s. k.
dr. Ignácz Dávid s. k.


polgármester
jegyző

Kapja:
1. Jogi Iroda – irattár

2. A Képviselő-testület tagjai

3. Főépítészi Kabinet, Főépítészi koordinátor - intézkedésre
Közzétéve az L/Testületi anyagok/Határozatok mappában és a Weboldalon.
A kiadmány hiteléül:
Szentendre, 2026. szeptember 25.
Simor Györgyné
jegyzőkönyvvezető

